CELEX: 32021D0183
Language: ro
Date: 2021-02-12 00:00:00
Title: Decizia de punere în aplicare (UE) 2021/183 a Comisiei din 12 februarie 2021 de modificare a Deciziei de punere în aplicare (UE) 2017/2453 în ceea ce privește titularul autorizației și reprezentantul său în Uniune pentru introducerea pe piață a produselor care conțin, constau în sau sunt fabricate din anumite soiuri de rapiță modificată genetic [notificată cu numărul C(2021) 823] (Numai textele în limbile neerlandeză și germană sunt autentice) (Text cu relevanță pentru SEE)

16.2.2021   
               
               
                  RO
               
               
                  Jurnalul Oficial al Uniunii Europene
               
               
                  L 55/2
               
            
         DECIZIA DE PUNERE ÎN APLICARE (UE) 2021/183 A COMISIEI
         din 12 februarie 2021
         de modificare a Deciziei de punere în aplicare (UE) 2017/2453 în ceea ce privește titularul autorizației și reprezentantul său în Uniune pentru introducerea pe piață a produselor care conțin, constau în sau sunt fabricate din anumite soiuri de rapiță modificată genetic
         
            
               [notificată cu numărul C(2021) 823]
            
         
         (Numai textele în limbile neerlandeză și germană sunt autentice)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic (1), în special articolul 9 alineatul (2) și articolul 21 alineatul (2),
         întrucât:
         
                     (1)
                  
                  
                     Bayer Agriculture BVBA, cu sediul în Belgia, este reprezentantul în Uniune al Monsanto Company, cu sediul în Statele Unite ale Americii, în ceea ce privește autorizația de introducere pe piață a produselor care conțin, constau în sau sunt fabricate din anumite soiuri de rapiță modificată genetic, autorizate prin Decizia de punere în aplicare (UE) 2017/2453 a Comisiei (2). BASF Agricultural Solutions Seed US LLC, cu sediul în Statele Unite ale Americii, este celălalt titular al autorizației pentru soiurile de rapiță modificată genetic autorizate prin respectiva decizie de punere în aplicare.
                  
               
                     (2)
                  
                  
                     Prin scrisoarea datată 28 iulie 2020, Bayer Agriculture BVBA, a informat Comisia că, începând cu 1 august 2020, își modifică forma juridică și își schimbă denumirea în Bayer Agriculture BV, Belgia.
                  
               
                     (3)
                  
                  
                     Prin scrisoarea datată 28 iulie 2020, Bayer Agriculture BVBA a informat Comisia că, începând cu 1 august 2020, Monsanto Company își modifică forma juridică și își schimbă denumirea în Bayer CropScience LP, Statele Unite ale Americii.
                  
               
                     (4)
                  
                  
                     Modificările solicitate au un caracter pur administrativ și, prin urmare, nu implică o nouă evaluare a produselor în cauză.
                  
               
                     (5)
                  
                  
                     Prin scrisoarea datată 10 august 2020, Comisia a informat BASF SE, în calitate de reprezentant al BASF Agricultural Solutions Seed US LLC, cu privire la modificările solicitate. Prin scrisoarea datată 27 august 2020, BASF SE a informat Comisia că BASF Agricultural Solutions Seed US LLC este de acord cu modificările propuse.
                  
               
                     (6)
                  
                  
                     Prin urmare, este necesar ca Decizia de punere în aplicare (UE) 2017/2453 să fie modificată în consecință.
                  
               
                     (7)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Modificări ale Deciziei de punere în aplicare (UE) 2017/2453
            Decizia de punere în aplicare (UE) 2017/2453 se modifică după cum urmează:
            
                        1.
                     
                     
                        la articolul 7 alineatul (1), litera (a) se înlocuiește cu următorul text:
                        
                                    „(a)
                                 
                                 
                                    Bayer Agriculture BV, Belgia, reprezentând Bayer CropScience LP, Statele Unite ale Americii.”;
                                 
                              
                  
                        2.
                     
                     
                        la articolul 9, litera (a) se înlocuiește cu următorul text:
                        
                                    „(a)
                                 
                                 
                                    Bayer Agriculture BV, Scheldelaan 460, 2040 Anvers, Belgia.”;
                                 
                              
                  
                        3.
                     
                     
                        la litera (a) din anexă, punctul 1 se înlocuiește cu următorul text:
                        
                                    „1.
                                 
                                 
                                    Denumire: Bayer Agriculture BV, Belgia
                                 
                              Adresă: Scheldelaan 460, 2040 Anvers, Belgia
                        în numele
                        Bayer CropScience LP, 800 N. Lindbergh Boulevard, St Louis, Missouri, 63167, Statele Unite ale Americii;
                        și”
                     
                  
         
            Articolul 2
            Destinatari
            Prezenta decizie se adresează:
            
                        (a)
                     
                     
                        Bayer Agriculture BV, Scheldelaan 460, 2040 Anvers, Belgia; și,
                     
                  
                        (b)
                     
                     
                        BASF SE, Carl-Bosch-Str. 38, 67063 Ludwigshafen, Germania.
                     
                  
         
            Adoptată la Bruxelles, 12 februarie 2021.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO L 268, 18.10.2003, p. 1.
         
            (2)  Decizia de punere în aplicare (UE) 2017/2453 a Comisiei din 21 decembrie 2017 de autorizare a introducerii pe piață a produselor care conțin, constau din sau sunt fabricate din soiurile de rapiță modificată genetic MON 88302 × Ms8 × Rf3 (MON-883Ø2-9 × ACSBNØØ5-8 × ACS-BNØØ3-6), MON 88302 × Ms8 (MON-883Ø2-9 × ACSBNØØ5-8) și MON 88302 × Rf3 (MON-883Ø2-9 × ACS-BNØØ3-6) în temeiul Regulamentului (CE) nr. 1829/2003 al Parlamentului European și al Consiliului privind produsele alimentare și furajele modificate genetic (JO L 346 28.12.2017, p. 31).